open-index/open-wikipedia-markdown huggingface dataset:
Fannefjorden

**Fannefjorden** er ein om lag 25 km lang fjordarm av Romsdalsfjorden i Molde kommune i Romsdal. Fjorden er ei fortsetjing av Moldefjorden og startar mellom Årø og Bolsøya. 

Han går austover avgrensa av stranda mellom Molde og Kleive via Røbekk og Hjelset i nord, og Skålahalvøya og Bolsøya. Fjorden er forholdsvis smal og vert kryssa av Fannefjordstunnelen langs riksveg 64 mellom Årø og Bolsøya. E39 går langs nordsida av fjorden. 

Mellom Bolsøya og Skålahalvøya ligg Bolsøysundet, som vert kryssa av Bolsøybrua. Sør for sundet ligg Karlsøyfjorden. 

## Kjelder

* *Denne artikkelen bygger på «[[:nb:Fannefjorden|Fannefjorden]]» frå , den 21. februar 2008.*
Halsafjorden

**Halsafjorden** er ein fjordarm av Vinjefjorden i Tingvoll, Halsa og Surnadal kommune på Nordmøre. Fjorden strekkjer seg 16 km sørover. Vidare innover strekkjer fjordsystemet seg via fleire fjordar til botn av Todalsfjorden, ei total lengd på 45 km. 

Fjorden har innløp mellom Magnhildberget i vest og Volungøya i aust. Eit stykke inn i fjorden ligg tettstaden Halsa på austsida av fjorden. Frå her går det ferje over til Kanestraum på andre sida, som ein del av E39. Fjorden går vidare søraustover til Heggemsneset og Vikavollen der han går over i Trongfjorden. Her går òg Bøfjorden inn mot nordaust. 

Fv351 går langs delar av austsida av fjorden, medan Fv298 går langs vestsida frå Kanestraum og nordover.
Hamnesfjorden

**Hamnesfjorden** er ein fjordarm av Breifjorden i Surnadal kommune på Nordmøre. Fjorden strekkjer seg 9 km nordaustover til Bæverfjord i botn av fjorden.

Fjorden har innløp mellom Bergesvika i vest og Kjergroneset i aust. Dei to smale nesa Solemsøya og Snekkvikneset stikk halvvegs ut i fjorden på nordsida. 

Riksveg 65 går langs nordsida av fjorden og her ligg fleire små bruk, medan sørsida er mindre utbygd.
Kilsfjorden i Møre og Romsdal

**Kilsfjorden** eller **Kilspollen** er ein fjordarm av Voldsfjorden i Volda kommune på Sunnmøre i Møre og Romsdal. Han har ein poll som strekkjer seg nesten 3&nbsp;km sørvestover frå det smale innløpet ved Straumshamn, der riksvegen kryssar fjorden. På andre sida av innløpet ligg Botnavika. Inst i pollen ligg matrikkelgarden Kile
Vestsida av fjorden er høg og bratt og stig jamt opp til Grøthornet på 1012 meter over havet. Langs austsida av fjorden går Riksveg 651 mellom Nordfjordeid og Volda.
Elevane frå Kilsfjord går på Folkestad skule .

I grannebygda Bjørkedal har det vorte bygd skip og båtar sidan mellomalderen. Båtane har vorte frakta til kilsfjorden og sjøsette der. Bøndene Ved Kilsfjorden har og vore båtbyggjarar.
Ved Kilsfjorden kan ein sjå fleire store jettegryte.
Den gamle hovudvegen  frå Naustdal i Nordfjord over Bjørkedalseidet til Kile, er frå 1700 talet.
På høgda mellom Bjørkedalsvatnet og Kilsfjorden stod det eit gammalt steinkross, Kilskrossen, som vart teken av eit snøras på 1700-talet. Ungdomen i Kilsfjorden og Bjørkedalen reiste ein ny kross i 1914.

Kilsfjord kyrkje er ei arbeidskyrkje frå 1974. Ho er ein del av Den norske Kyrkja og høyrer til Søre Sunnmøre prosti i Møre bispedøme. 
Kyrkja er bygd i betong og har har plass til 200. Ved kyrkja er òg det er ein kyrkjegård.
Alf Apalseth var arkitekten bak dette bygget.
## Natur og geografi
### Matrikkelgardar ved Kilsfjorden/Kilspollen
Mek,
Årvika,
Straume,
Kile,
Søvika,
Fylsvika,
Storebotnen,
Lisjebotnen,
Bjørneset

### Fjell ved Kilsfjorden
Bjørnasethornet (735 moh.),
Keipen (916 moh.),
Bytingstind (1260 moh.),
Trollvasstinden (1285 moh.),
Matøskja (1332 moh.)

### Sætrar i området
Meeksetra,
Brundalen,
Straumssetra

## Kjelder
Moldefjorden i Romsdal

**Moldefjorden** er ein delfjord av Romsdalsfjorden i på sørsida av Molde kommune i Romsdal. Fjorden strekkjer seg 13 km austover og held fram austover som Fannefjorden. Den totale lengda til heile fjordsystemet er 38 km. 

Fjorden starta i vest ved Julsundet, som går nordover. Fjorden ligg mellom sjølve byen Molde og øyane sør for Molde. Øyane skil Moldefjorden frå resten av Romsdalsfjorden. Dei største av desse øyane er Hjertøya, Seterøya og Fårøya. 

Mellom Kviltorp i Molde og Bolsøya går fjorden over i Fannefjorden. Sør for Moldefjorden vert Romsdalsfjorden kalla Storfjorden. 

Frå Molde går det to ferjesamband over Moldefjorden og Romsdalsfjorden. Eitt til øya Sekken og eitt til Furneset i Vestnes. Riksveg 662 går på nordsida av fjorden.
Mars Pathfinder

**Mars Pathfinder** var ein marslandar operert av NASA. Han blei skote opp om bord på ein Delta II-rakett den 4. desember 1996 som ein del av Discovery-programmet og bestod av ein landar og ein mobil marsrover kalla **Sojourner**. Etter ei reise på sju månader landa sondane i dalen Ares Vallis i ein region kalla Chryse Planitia på Mars den 4. juli 1997. Landinga var den første på Mars sidan Viking-sondane landa i 1976.

## Landinga og landingsstad

Mars Pathfinder nytta seg av ein innovativ landingsmåte som bestod av ein entringskapsel og ein supersonisk fallskjerm følgt opp av rakettar og store luftputer som gjorde landinga mjuk. 

Landingsstaden var ei gammal slette som tidlegare i marshistoria har vore overflauma. Sletta er blant dei mest steinete plassane på Mars men blei vald fordi ho likevel var relativt trygg å landa på og fordi ho inneheld eit stort utval av steinar avsette under ein mogleg storflaum. Etter ei trygg landing blei landingsstaden uoffisielt namnsett *The Carl Sagan Memorial Station* til ære for astronomen Carl Sagan som var eit stort namn innanfor romsondar. 

## Resultata

Landaren sende data til og frå roveren trådlaust slik at roveren kunne operera uavhengig landaren. Roveren sin mobilitet gjorde at ein på nært hald kunne undersøka fleire steinar og marsjordprøver enn med berre ein immobil landar.

Frå landinga den 4. juli 1997 til den siste dataoverføringa den 27. september 1997 hadde Mars Pathfinder returnert 16 500 bilete frå seg sjølv og 550 frå roveren i tillegg til meir enn 15 kjemiske analysar av steinar og marsjord og ekstensive datasett om vind og andre meteorologiske målingar. Undersøkingar av dataa sende tilbake til jorda viste at Mars ein gong før i tida var varm og våt med vatn i flytande tilstand på overflata, og at planeten hadde ein tjukkare atmosfære enn det han har no.

Landaren og roveren opererte mykje lengre på marsoverflata enn det som opphavleg var tenkt, men kontakten med landaren blei mista på marsdag (sol) 83. Landaren sitt sølv-sink-batteri kunne berre ta imot opplading omtrent 40 gongar, og som ein konsekvens av dette kunne ikkje batteria etter omtrent 40 marsdagar lenger halda landaren varm om natta. Den eksakte årsaka til at landaren ikkje lenger gav lyd frå seg er ikkje sikker, men det var sannsynlegvis elektronikken, som etter å ha vorte utsett for dei særs kalde nattetemperaturane på Mars i den siste fasen av ferda, svikta. Etter 92 marsdagar ville automatiske sikringsprosedyrar om bord på roveren ha fått han til å sirkla rundt landaren medan han forsøkte å få att kontakten med landaren. Denne oppførselen ville ha fortsett til roveren ikkje lenger fungerte. NASA sitt siste forsøk på å få kontakt med Pathfinder blei gjort 10. mars 1998.

## Bakgrunnsstoff

* Den offisielle heimesida til Mars Pathfinder hos NASA/JPL 

## Kjelde


* *Denne artikkelen bygger på «[[:en:Mars Pathfinder|Mars Pathfinder]]» frå , den 21. februar 2008.*
Romsdalsfjorden

**Romsdalsfjorden** er den niande lengste fjorden i Noreg med ei lengd på 88 km. Han ligg i Romsdal i Møre og Romsdal.

Starten av fjorden i vest vert rekna for å gå mellom Dryna i Midsund kommune og Brattvåg. Eit annan innløp ligg lenger nord ved Julsundet mellom Otrøya i vest og Molde i aust.

Fjorden forgreiner seg i dei mindre Tresfjord og Tomrefjord i sør, medan hovuddelen held fram mot aust. Fjorden deler seg så i tre greiner: 
* Moldefjorden og fortsetjinga Fannefjorden går forbi Molde nord for Moldeøyane. 
* Langfjorden er den lengste armen av fjorden med greinene Karlsøyfjorden, Rødvenfjorden, og den vakre Eresfjorden. 
* Ein sørleg arm forbi Åndalsnes som endar ved Isfjorden i Rauma.

Frå Austlandet kan ein nå fjorden via Gudbrandsdalen ved Lesja og ned Romsdal til Åndalsnes. Dette er òg endestasjonen til Raumabanen.

Veøya - den heilage øya - var senteret i området før Molde. Han ligg der dei tre armane forgreinar seg frå fjorden og var det viktigaste handelssenteret i mellomalderen mellom Trondheim og Bergen. Mellomalderkyrkja St. Peter frå seint på 1100-talet er i dag eit museum, men det vert stundom halde gudstenester her. 

## Kjelder

* *Denne artikkelen bygger på «[[:en:Romsdalsfjord|Romsdalsfjord]]» frå , den 21. februar 2008.* 


## Bakgrunnsstoff
Sunndalsfjorden på Nordmøre

**Sunndalsfjorden** er ein fjord i Sunndal kommune på Nordmøre. Fjorden er ei fortsetjing av Tingvollfjorden og strekkjer seg 17 km innover til Sunndalsøra. I nokre samanhenger vert heile strekninga frå Sunndalsøra til Bergsøya i Gjemnes kalla Sunndalsfjorden, eit stykke på om lag 60 km. 

Fjorden har innløp mellom Ballsneset i vest og Almskåra i aust. Eit stykke inn i fjorden ligg Øksendalsbukta og Øksendalsøra på vestsida av fjorden. Tvers over fjorden ligg Oppdøl. Frå Øksendalsøra går Øksendalstunnelen søraustover til Sunndalsøra som ein del av riksveg 62 som held fram på nordover på vestsida av fjorden. 

Elva Driva munnar ut i Sunndalsfjorden ved Sunndalsøra.
Kvernesfjorden

**Kvernesfjorden** er ein fjord på sørsida av Averøya i kommunane Averøy, Kristiansund, Gjemnes og Hustadvika på Nordmøre. Fjorden har ei lengd på 22 km og går først søraustover langs den søraustlege delen av Averøya, før han snur sørvestover på sørsida og inn til Skjelvikbukta ved Eide i botn av fjorden.

Fjorden har innløp i nord mellom Sildvolnes på Freiøya i aust og Leitet i vest og er i fortsetjing av Bremsnesfjorden som går nordover til Kristiansund. Sør for Frei ligg Flatsetøya der Freifjorden går austover. Tvers over fjorden for Flatsetøya ligg Kvernes, som har gjeve namn til fjorden, i det søraustlegaste hjørnet av Averøya. Frå her svingar fjorden sørvestover. På Averøysida finn ein grendene Strand, Rokset, Mek, Mork, Å og Rånes. Like sørvest for Rånes ligg Rånestangen, som markerer den sørlege grensa til Kornstadfjorden som går nordvestover på vestsida av Averøya. 

På sørsida av fjorden ligg grendene Stokke, Røvik, Skjerset, Sevika, Krevika, Strand og Sorset. Inst i fjorden ligg Isingvågen og den mindre Skjelvikbukta. Her ligg kommunsenteret Eide i kommunen med same namn. 

Fv279 går langs sørsida av fjorden, medan Fv274 går på nordsida.
Tresfjord

**Tresfjord** er ei bygd i Vestnes kommune i Møre og Romsdal. Tresfjord var tidlegare og ein kommune. Bygdesenteret ligg på Sylte. Bygda er eit kjent turmål, og fjellet Lauparen (1434 moh.) trekkjer til seg fotturistar frå heile landsdelen.

## Tresfjord kommune
Kommunen var opphavleg (frå 1837) del av Vestnes formannskapsdistrikt. Han vart skilt ut som eiga eining med namnet Sylte kommune (uttale: Silté) frå 1. januar 1899. Han hadde då 1&nbsp;408 innbyggjarar. 28. april 1922 vart kommunenamnet ved Kongeleg resolusjon endra frå Sylte til Tresfjord. 1. januar 1964 vart Tresfjord kommune slått saman med Vestnes kommune til den nye Vestnes kommune. Tresfjord hadde ved samanslåinga 1&nbsp;319 innbyggjarar.

### Folketalsutvikling
**Folketalsutvikling for tidlegare Sylte/Tresfjord kommune frå 1899 til 1964:**

## Samfunn
I Tresfjord finst ein liten karateklubb som har vist gode resultat nasjonalt. Spesielt Geir Magne Brastad har utmerkt seg med medaljar i så vel EM som US Open.

Tine meierier produserer ridderost ved meieriet i Tresfjord.

Konrad Nerheim var frå Tresfjord.

## Sjå òg
Bygda Tresfjord gjekk tidlegare inn under SSB sin definisjon av tettstad. 
* Tettstader i Møre og Romsdal

## Kjelder

* *Denne artikkelen bygger på «[[:nb:Tresfjord|Tresfjord]]» frå , den 21. februar 2008.* 
* SSB: «Tettsteder og sentrumssoner. 1. januar 2005. Møre og Romsdal»

## Bakgrunnsstoff
* Tresfjord 
* Historiske arkiv etter Vestnes kommune og Tresfjord kommune på Arkivportalen
Kornstadfjorden

**Kornstadfjorden** er ein fjord langs kommunegrensa mellom Hustadvika og Averøy kommune på Nordmøre. Fjorden strekkjer seg 9 km søraustover til Rånestangen på sørvestsida av Averøya. Aust for Rånestangen går Kvernesfjorden nordaustover på søraustsida av øya. 

Fjorden har innløp mellom Tevikholmen i nordaust og Ramsvikneset i sørvest og er ei fortsetjing av Lauvøyfjorden. Bygda Lyngstad ligg på vestsida av fjorden og det same gjer grenda Øygarden. Tvers over fjorden for Øygarden ligg Steinsgrenda på Averøya. Kommunesenteret Eide ligg heilt sør i fjorden, i overgangen mellom Kornstadfjorden og Kvernesfjorden. 

Riksveg 64 går langs vestsida av fjorden, medan Fylkesveg 247 går på austsida.
Tresfjorden

**Tresfjorden** er ein fjordarm av Romsdalsfjorden i Vestnes kommune i Romsdal. Fjorden strekkjer seg 12 km sørover til Tresfjord i botn av fjorden.

Fjorden har innløp mellom tettstaden Vestnes i vest og Lægerbukta ved Vike i aust. Midtvegs inn i fjorden ligg industriområdet Skorgeneset på vestsida. 

E136 går langs heile austsida og utover vestsida til Skorgeneset. Frå her følgjer E39 same trasé vidare nordover.
Datastøtta samarbeid

**Datastøtta samarbeid** er ei norsk omsetjing av **Computer Supported Cooperative Work** (CSCW), er eit omgrep som fyrst vart nytta av Irene Greif og Paul Cashman i 1984 ved eit seminar oppsøkt av personar som var interessert i å nytta teknologi til å støtta folk i sitt arbeid. Datastøtta samarbeid er basert på ekspertise og samarbeid frå mange spesialistar, både samfunnsvitarar og informatikarar. Det er fokus på korleis grupper arbeider, og ein freistar å forstå korleis teknologi (særleg datamaskinar) kan hjelpe desse å fungera. 

## Kjelder

 
**Denne artikkelen bygger på «[[:no:Datastøttet samarbeid|Datastøttet samarbeid]]» frå ,  den 21. februar 2008.*
Trongfjorden

**Trongfjorden** er ein fjord som ligg mellom kommunane Surnadal og Tingvoll på Nordmøre i Møre og Romsdal fylke. Han er er ei fortsetjing av Halsafjorden og strekkjer seg 4 km søraustover til Breifjorden. 

Fjorden har innløp i nord mellom Svinneset i vest og Bøkleppen i aust. Den sørlege grensa går mellom Aksneset i vest og Båtvikneset i aust. Fjorden har ikkje vegsamband langs dei to sidene, men det ligg eit par isolerte gardar her.
Tomra

**Tomra** eller **Tomrefjord** er ein tettstad i Vestnes kommune i Møre og Romsdal. Tettstaden ligg på austsida av botnen av Tomrefjorden og har .

Tettstaden har mellom anna skipsverftet Vard Langsten og konfeksjonsindustri. Tettstaden har idrettsanlegg med kunstgrasbane, symjehall, innandørs idrettshall og utandørs sports-amfi. Det lokale samfunnshuset heiter Idahall. Messingkorpsa Tomra Brass Band og Tomrefjord skulekorps her begge base i bygda. Det er hyttefelt på Tomrefjellet, i områda kring Svartløkvatnet. Det lokale idrettslaget, Tomrefjord Idrettslag, vart stifta i 1921. 

Nokre kilometer opp frå bygda er det mange mil med langrennsløyper, varmestover og lysløype. Desse løypene er mykje brukt om vinteren både av Romsdalsbygda og nabobygdene på Sunnmøre. 

Tomrefjord er fødestaden til forretningsmannen Bjørn Rune Gjelsten.

## Kjelder

## Bakgrunnsstoff
* Tomrefjord Idrettslag
Hadselfjorden

**Hadselfjorden** er ein fjord eller eit sund i Vesterålen som skil Hadseløya i nordvest frå Austvågøy i sør og Hinnøya i aust. I nordaust går Hadselfjorden over i Sortlandssundet, som skil Langøya og Hinnøya. Søraust for Hadselfjorden skil Raftsundet Austvågøya og Hinnøya. Fjorden strekkjer seg 22 km på sør og austsida av Hadseløya. 

Mellom Melbu og Fiskebøl går det ferje over Hadselfjorden. Tidlegare gjekk det òg ferje mellom Stokmarknes og Kaljord på Hinnøya.

Då Lofoten sitt fastlandssamband Lofast vart planlagt ville mange i Hadsel ha undersjøisk tunnel mellom Hadseløya og Austvågøya. Men det vart i staden avgjort å byggje sambandet mot Raftsundet og Gullesfjordbotn i Kvæfjord. Av argumenta for ikkje å bygge tunnel under Hadselfjorden var at ein slik tunnel ville verte lang (ca 8 km) og relativt djup, og at det er ein viss jordskjelvaktivitet i området. Det er framleis mogeleg at Hadselfjordtunnelen vil verte bygd etter at Lofast er ferdig, men det er særs usikkert.

Det er venta at det vil bli færre ferjeavgangar over Hadselfjorden no når Lofast er opna, ferja vert truleg ikkje nedlagt. 

## Kjelder

* *Denne artikkelen bygger på «[[:nb:Hadselfjorden|Hadselfjorden]]» frå , den 21. februar 2008.*
Ofotfjorden

**Ofotfjorden** (nordsamisk ) er ein fjord i Norskehavet i Nordland og den tolvte lengste fjorden i Noreg med ei lengd på 78&nbsp;km og den attande djupaste med eit djup på 553 meter på det djupaste.

Namnet kjem frå det norrøne *Ófóti* (eit stadnamn) og *fótr* ('fot'), som truleg skildrar forma på fjorden.

## Geografi

Dette er den lengste fjorden i Nordland og den fjerde lengste i Nord-Noreg. Landskapet Ofoten er kalla opp etter fjorden. Kommunane Tjeldsund og Evenes ligg på nordsida. På sørsida ligg Narvik i den inste delen og Ballangen lenger ute. Lødingen (og Lofoten lenger ute) og den store Vestfjorden ligg vest-sørvest for Ofotfjorden.

## Fjordarmar

Fleire mindre fjordar forgreinar seg frå hovudfjorden. Ramsundet er eit sund som går nordover til Tjeldsundet på austsida av Tjeldøya. Lenger inn finn ein den breie bukta Bogen på nordsida, og fjordarmen Ballangen rett over på andre sida. Skjomen er den lengste fjordarmen og ligg litt aust for Ballangen. Han vert kryssa av E6 via Skjombrua. Ved Narvik går Beisfjorden søraustover og vert kryssa av E6 via Beisfjordbrua. Nordaust for Narvik går Rombaken austover til Rombaksbotn. Også denne fjorden vert kryssa av E6 og Rombaksbrua. Den inste delen av Ofotfjorden, får Narvik og inn til Bjerkvik, vert kalla Herjangsfjorden.

Ved munningen av Ofotfjorden, på sørsida, ligg ein annan fjord, den smale Efjorden, som strekker seg søraustover. Denne fjorden vert kryssa av E6 via Efjordbruene.

## Dyreliv

Ofotfjorden har eit rikt dyreliv med store mengder sild i fjorden om vinteren. Dette har trekt til seg kval (spekkhoggarar). Dykkarar har stundom observert hummar i fjorden, noko som gjer han til den nordlegaste staden i verda der hummar er observert. Torsk er vanleg året rundt. Makrell er vanleg frå juli til midten av september. Havørn og oter er òg vanleg rundt fjorden.

## Omgjevnadene

Fjorden er omgjeve av fjell, nokre av dei 1500 meter høge, og i Skjomen opp mot 1700 meter over havet der isbreen Frostisen ligg. Det einaste større låglandet ligg på nordsida, rundt flyplassen Evenes, men det er mindre området nær fjorden i smale dalar (som på Narvikhalvøya der Narvik ligg). Fjella er dekte av skog opp til 500 meter og bjørk er den mest vanlege tresorten her. 

## Sjøslaget
I slaget ved Narvik under den andre verdskrigen var Ofotfjorden åstad for fleire sjøslag og mange skip ligg i dag på botn av fjorden, særleg i nærleiken av hamna i Narvik. Desse er særs populære hos dykkarar, men er i dag erklært krigsgraver og er rettsverna. Den tyske jagaren «Georg Thiele» vart bora i senk og er framleis synleg i med jernbane mellom Straumsnes og Rombak.

## Kjelder

* *Denne artikkelen bygger på «[[:en:Ofotfjord|Ofotfjord]]» frå , den 21. februar 2008.* 

## Bakgrunnsstoff
* Kart over Ofotfjorden nær Narvik 
* Bilete av Tirpitz og admiarl Hipper i Bogen 
* Skipsvrak ved Narvik
Åkrafjorden

**Åkrafjorden**, stundom kalla *Åkerfjorden*, er ein sidefjord til Skånevikfjorden i kommunane Kvinnherad og Etne i Vestland. Store delar av fjorden følgjer kommunegrensa mellom desse to kommunane. Innløpet til fjorden ligg mellom Vannes, like nord for Skånevik og Krabbanes ved innløpet til Matersfjorden, som held vidare fram nordaustover. Frå innløp går fjorden 32 km austover mot Fjæra. Riksveg 11 går på sørsida av fjorden. 

Fjorden går først 4,5 km søraustover, før han snur austover ved Tungesvikneset. Sør for dette neset ligg grenda Tungesvikstranda. Fjorden held fram austover til Sævareid før han snur nordaustover og inn til bygda Åkra på nordsida av fjorden i Åkravika. Frå her går Riksveg 11 på sørsida av fjorden og inn til fjordbotn. På nordsida av fjorden ligg fleire veglause gardar, mellom anna fjellgarden Eikemo. Andre gardar er Kalvik, Kvanndal, Hammarsland, Strand, Bjelland og Eintveit.

Nesten inst i fjorden stupar den mektige Langfossen ut i fjorden på sørsida. Sidene elles i fjorden er elles stort sett bratte, særleg inst i fjorden ved Fjæra. Der Endafjellet nesten stig rett til værs til ei høgd på 827 meter over havet. Det høgaste fjellet ved fjorden er Alvdalsnuten på nordsida mellom Åkra og Eikemo. Fjellet har ei høgd på 1&nbsp;243 meter over havet, men stig ikkje like bratt opp frå fjorden som fjella lenger inne i fjorden. 

Ved Mosnes på nordsida av fjorden er einaste punktet av Folgefonna nasjonalpark som grensar til havet.

## Bakgrunnsstoff
* Åkrafjorden sine turistsider.
Radfjorden

**Radfjorden** er ein om lag 9&nbsp;km lang fjord i  Alver kommune i Vestland. Fjorden går på austsida av Holsnøy i Meland og på vestsida av Radøy. Fjorden strekkjer seg i nordvest-søraust retning og er med eit djup på vel 210 meter ein god plass for reketråling. Fjorden er rik på fisk, frå Tjuvholmen i sør, til populære Bognestraumen og Landsviksosen på kvar side av øya Bongno i nord der Mangerfjorden held fram vidare til Hjeltefjorden på andre sida. Det blir òg teke rikeleg med kreps og krabbe i fjorden av lokale fritidsfiskarar. I søraust grensar han til den vesle Kvernafjorden på nordsida av Flatøy.

I Radfjorden er det tre større oppdrettsanlegg: Stolane, Sæbøholmane og Gjeltskjerneset i sør. Ved oppdrettsanlegga er det gode fiskeforhold for stor sei, som lokale fiskarar nyttar som agn i krabbeteinene.

Dei gamle kaiane i fjorden er på Holsnøysida: Revsgard kai, Gaustad og Furuskjegget kai. På Radøysida finn ein Sæbøkaien og Vetåskaien. Desse kaiane er kommunale og tilgjengeleg for offentleg bruk. Kaiane er i dag prega av forfall og fleire bygder har tatt initiativ til å bevare denne delen av den rike kystkulturen gjennom gjenoppbygging og restaurering.

Den totale lengda til fjordsystemet Mangerfjorden/Radfjorden/Kvernafjorden er 21&nbsp;km.
Singlefjorden

**Singlefjorden** er ein fjord i Østfold ved grensa til Sverige og vestover i området nord for Hvaler kommune. Heilt ved riksgrensa strekkjer den smale Ringdalsfjorden seg austover mot Halden og så vidare sørover langs riksgrensa som Iddefjorden. Singlefjorden strekkjer seg mot Oslofjorden i vest og mottek ein del vatn frå Glomma, som munnar ut ved Fredrikstad. 

Bortsett frå Iddefjorden er andre mindre fjordarmar Skjebergkilen, som går nordover til Skjeberg, Røsneskilen og Tosekilen.
Ringdalsfjorden

**Ringdalsfjorden** (svensk *Idefjorden*) er ein grensefjord mellom Noreg og Sverige. Han strekkjer seg frå Singlefjorden, som er ein del av Ytre Oslofjord, og om lag 9 km inn til Halden, der han går over i Iddefjorden. 

Ringdalsfjorden og Iddefjorden utgjer eigentleg berre ein enkelt fjord med ei samla lengd på om lag 25 km. Fjorden heiter Ringdalsfjorden inn til Halden, der han skifter namn til Iddefjorden. Årsaka til at namnet på fjorden er todelt er truleg at det er haldensarane som har gjeve fjorden namn, og sett frå Halden kan ein snakke om to fjordar, ein utover mot sjøen (Ringdalsfjorden), og ein innover i landet (Iddefjorden). Dette er gjenspegla i til dømes det svenske språket, der heile fjorden heiter Idefjorden.

## Kjelder

* *Denne artikkelen bygger på «[[:nb:Ringdalsfjorden|Ringdalsfjorden]]» frå , den 22. februar 2008.*
Krokstadfjorden

**Krogstadfjorden** er ein liten fjord i Ytre Oslofjord. Han ligg mellom Saltnes og Oven i Råde kommune og strekker seg 6 km austover frå Saltnes til Tomb.
Kurefjorden

**Kurefjorden** er ein liten fjord i Ytre Oslofjord. Han ligg mellom Larkollen i Rygge og Oven i Råde og har ei lengd på om lag 5 km. Knappholmane ligg om lag midt i fjorden, men på Råde si side av kommunegrensa. Heilt ytst i fjorden ligg halvøya Danmark. 

Store delar av Kurefjorden er eit naturreservat. Den grunne Rossnesbukta inst fjorden er grunn og har eit stort mangfald av fugleartar. 

## Kjelder

* *Delar av denne artikkelen bygger på «[[:nb:Kurefjorden|Kurefjorden]]» frå , den 22. februar 2008.*
Rauøyfjorden

**Rauøyfjorden** eller **Rauerfjorden** er ein liten fjord, eller eigentleg eit sund, i Ytre Oslofjord mellom Rauøy og Engalsvik i Fredrikstad kommune. Sundet er om lag 4,5 km langt og 1,5 km breitt.
Årefjorden

**Årefjorden** er ein liten fjordarm i Ytre Oslofjord. Han strekker seg om lag 1,5 km nordover frå Rumpa på Årefjordtangen i Moss kommune i Østfold.
Verlebukta

**Verlebukta** er ei bukt i Ytre Oslofjord som ligg mellom Jeløya og fastlandet på sørsida av kanalen som går gjennom Moss. Bukta har ei lengd på om lag 3 km og gjennom kanalen i Moss er ho tilslutta Mossesundet på nordsida av kanalen.
Mossesundet

**Mossesundet** er eit sund i Ytre Oslofjord som ligg mellom Jeløya og fastlandet i Østfold. Sundet strekkjer seg frå kanalen som går gjennom Moss i sør og om lag 10&nbsp;km nordover. På andre sida av kanalen i sør ligg Værlebukta og i nord grensar sundet til sjølve Oslofjorden ved Son.
Hallangspollen

**Hallangspollen** er ein fjordarm av Indre Oslofjord som strekkjer seg frå Drøbaksundet og nordaustover sør for Hallangen i Frogn kommune. Fjorden endar opp ved Hallangspollen naturhamn som er ei småbåthamn. 

Hallangspollen går frå Gylteholmen og om lag 3-3,5 km innover mot småbåthamna.
Drøbaksundet

**Drøbaksundet** er eit sund der Oslofjorden smalnar mellom Drøbak i Frogn kommune og Hurum. Drøbaksundet dannar skiljet mellom Indre og Ytre Oslofjord. Sundet var tidlegare verna av Oscarsborg festning. Den tyske kryssaren «Blücher» vart senka i dette sundet 9. april 1940. 

Frå Storsand i Hurum og over til Drøbak er sundet om lag 1,2 km breitt, men mellom Kaholmane, der festninga ligg, og Husvik på Drøbakssida er det berre om lag 500 meter breitt. 

Oslofjordtunnelen, som opna i 2000, kryssar under sundet frå Storsand til Drøbak. 

## Bakgrunnsstoff
* Oscarsborg besøksinformasjon  (Forsvarsbygg)
Breiangen

**Breiangen** eller **Breidangen** er ein del av Ytre Oslofjord som ligg vest for sjølve hovudleia frå Skagerrak til Oslo. Det ligg sør for Hurum, vest for Son og Moss, nord for Horten og aust for Holmestrand.  

Innløpet til Drammensfjorden ligg i nordvest. I vest grenser det til Holmestrandfjorden på andre sida av Langøya og Sandebukta på andre sida av Bjerkøya. Midt i Breiangen, vest for hovudleia i Oslofjorden, ligg den vesle øya Mølen. 

Breidangen Rundt er ein regatta som går av stabelen kvart år i mai. Start og målgang er ved Quality Spa & Resort Holmsbu. I 2007 vart seilaset oppgraderte til kretsmeisterskap for Vestfold.

## Fotnotar
Tim

**Tim** er eit mannsnamn. Det kan vere ein kortform av *[[Timothy]]* som stammar tilbake til det greske namnet *Timótheos*, og er danna av *timán*, «ære», og *theos*, «gud». Tim kan også vere en kortform av *Dietmar* som stammar tilbake til det gamalhøgtyske namnet *thiot*, «folk», og *mari*, «berømt».

## Utbreiing
Namnet er veldig vanleg i Belgia og USA, men det er òg brukt i Slovenia, Sverige og Noreg.

## Kjende personar med namnet
Personane i lista er ordna kronologisk etter fødselsår.

* Tim Drummond (f. 1941), USA-amerikansk bassist
* Tim Staffell (f. 1948), engelsk rockemusikar, frå Queen
* Tim Renwick (f. 1949), engelsk gitarist
* Tim Berners-Lee (f. 1955), britisk vitskapsmann og dataingeniør
* Tim Bevan (f. 1958), newzealandsk filmprodusent
* Tim Burton (f. 1958), USA-amerikansk filmregissør
* Tim Roth (f. 1961), britisk skodespelar og regissør
* Tim Cahill (f. 1979), australsk fotballspelar
* Tim Howard (f. 1979), USA-amerikansk fotballspelar
* Tim Wiese (f. 1981), tysk fotballspelar
* Tim Matavž (f. 1989), slovensk fotballspelar
Holmestrandfjorden

**Holmestrandfjorden** er ein liten fjord eller eit sund i Ytre Oslofjord mellom Holmestrand i Vestfold og øya Langøya. Sjølve fjorden ligg i Holmestrand kommune. Aust og nord for Holmestrandfjorden ligg Breiangen og i nordvest glir fjorden over i Sandebukta mot Selvik. 

Holmestrandfjorden er om lag 8 km lang mellom Sandebukta og Mulodden ved Holmestrand.

## Kjelder
Skatteetaten

**Skatteetaten** er ein norsk statleg etat med ansvar for folkeregistrering og fastsetjing og innkreving av skatt. Etaten er underlagt Finansdepartementet.

## Organisering
Frå 1. januar 2008 er Skatteetaten organisert i eit hovudkontor (Skattedirektoratet) og fem regionar:

* Skatt Nord (Finnmark, Troms og Nordland, med regionsleiing i Tromsø)
* Skatt Midt-Norge (Nord-Trøndelag, Sør-Trøndelag, Møre og Romsdal, med regionsleiing i Trondheim)
* Skatt Vest (Sogn og Fjordane, Hordaland, Rogaland, med regionsleiing i Bergen)
* Skatt Sør (Vest-Agder, Aust-Agder, Telemark, Vestfold og Buskerud, med regionsleiing i Skien)
* Skatt Øst (Oslo, Akershus, Østfold, Hedmark og Oppland, med regionsleiing i Oslo)

Kvar region er organisert i fem funksjonar:

# Rettleiing
# Fastsetjing
# Kontroll og rettsbruk
# Skattekriminalitet
# Innkreving

Kvar region har av mange fysiske kontorstader (tidlegare likningskontor, fylkesskattekontor og skattefutkontor) som blir kalla *skattekontor* overfor brukarane. Alle skattekontora har ei førsteline som gjev rettleiing og tek imot spørsmål innanfor alle oppgåveområda i etaten.

Skattedirektoratet er inndelt i Avdeling Person, Avdeling Næring, Avdeling for styring og utvikling, Avdeling for innkreving, Avdeling for organisasjonstenester og IT-avdelinga. I tillegg har direktoratet fire stabseiningar som rapporterer direkte til skattedirektøren: Økonomisk kriminalitet og svart økonomi, Rettsutvikling og rettsanalyse, Internrevisjonen og Eininga for informasjon og samfunnskontakt.

Skatteetaten får òg ein ny klagestruktur. Første klageinstans blir skattekontora. Andre klageinstans blir dei fem skatteklagenemndene, ei for kvar region. Tredje klageinstans blir Riksskattenemnda. Dette inneber at dei tidlegare tre klageinstansane &mdash; likningsnemnd, overlikningsnemnd og fylkesskattenemnd &mdash; fell bort. 

## Kjelder

## Bakgrunnsstoff
*
Vestfjorden

**Vestfjorden** er namnet på fleire fjordar i Noreg. 
* Vestfjorden ved Nordkapp &ndash; fjord aust for Nordkapp-platået
* Vestfjorden i Nordland &ndash; fjord mellom Lofoten og Salten i Nordland fylke
* Vestfjorden i Oslofjorden &ndash; del av indre Oslofjord
* Vestfjorden i Vannsjø &ndash; del av Vannsjø aust for Moss i Rygge
* Vestfjorden i Tinn &ndash; sidearm av Tinnsjø
* Vestfjorden ved Nøtterøy &ndash; del av Tønsbergfjorden
Træla

**Træla** er eit fjordbasseng i Ytre Oslofjord mellom sjølve Oslofjorden og Nøtterøy. Bassenget er ein del av hamnebassenget til Tønsberg og nord for øyane Føynland og Husøy. 

Kanalen i Tønsberg er eit lite sund som går frå Træla mellom Nøtterøy og fastlandet til Byfjorden, som er ein del av Tønsbergfjorden, lenger vest. 

Træla er opp 3,5 km lang og opp mot 1 km brei på det breiaste.

## Kjelder
Byfjorden

**Byfjorden** er namnet på fleire fjordar i Noreg i nærleiken av større byar og ein fjord i Sverige. 

* Byfjorden ved Bergen. 
* Byfjorden ved Stavanger. 
* Byfjorden ved Kristiansand, ein del av Kristiansandsfjorden. 
* Byfjorden ved Tønsberg, ein del av Tønsbergfjorden. 
* Byfjorden i Bohuslän i Sverige.
Vrengen

**Vrengen** eller **Vrengensundet** er eit krokete sund mellom Nøtterøy og Tjøme i Færder kommune i Vestfold fylke. Vrengen er òg namnet på eit svingete stykke av Arendalsvassdraget i Arendal kommune.

## Vrengen i Vestfold

Sundet strekkjer seg mellom Ytre Oslofjord i aust og Tønsbergfjorden i vest og er om lag 5,5 km langt. På det smalaste, der Vrengenbrua kryssar sundet, er det berre om lag 150 meter breitt. På Nøtterøysida ligg mellom anna tettstaden Kjøpmannskjær, på Tjøme mellom anna Sundene og Mågerø. For øvrig er det ei rekkje sommarhus og hytter på begge sider. Ved strandstanden Kjøpmannskjær er det båthamn, bensinstasjon og daglegvarehandel med maritim tilknyting. Det er òg ein kjemisk fabrikk, Kjemiservice eigd av Unitor Chemicals, som produserer kjemiske produkt for maritimt bruk. På Tjøme-sida er det fleire båthamner langs Vrengensundet. 

I 1932 vart det opna ei bru, Vrengenbrua, over sundet mellom Nøtterøy og Tjøme. Ho vart erstatta av ei ny bru med ei total lengd på 454 meter i 1981. Før 1932 gjekk det ei lita treferje frå Ferjeodden på Tjøme over til Nøtterøy. Ferjeodden er i dag base for Tjøme og Hvasser Raude Kross Hjelpekorps og har Tjøme sin einaste djupvasskai. Inntil slutten av 1800-talet låg ferjeleiet lenger aust i Vrengensundet. Presteskyss var ein viktig funksjon så lenge Tjøme og Nøtterøy hadde prest saman. 

Dei siste åra har Statens forureiningstilsyn funne høge førekomstar av det kreftframkallande kjemikalet diuron i Vrengensundet. Det er usikkert kor gifta i sundet kjem frå, men diuron nyttast i botnstoff til båtar for å hindre algevekst. 

Namnet «Vrengen» kjem av «vrang», det vil si veldig krokete, og vanskeleg å segle gjennom med større seglfartøy. 

Øya Leistein markerer der seglingsleia går frå Oslofjorden mot Vrengensundet.

## Kjelder

* *Denne artikkelen bygger på «[[:nb:Vrengen|Vrengen]]» frå , den .* 

## Bakgrunnsstoff
* Ferjetrafikken over Vrengensundet
* Galleri NOR sine bilete av Vrengen 1901-1929
Tønsbergfjorden

**Tønsbergfjorden** er ein fjord som strekkjer seg i retninga nord-sør mellom øyane  Tjøme og Nøtterøy i Færder kommune i aust og Sandefjord kommune  i vest frå Ytre Oslofjord i sør mot Tønsberg i nord. Fjorden er om lag 25 km lang og er den lengste fjorden i Vestfold etter Oslofjorden. Han er merka som seglingslei for kystfarten, og har samband til Oslofjorden gjennom Vrengensundet og Kanalen i Tønsberg. Innseglinga til Tønsbergfjorden er markert av Tønsberg tønne, sørlegast og ytst på Østerøya i Sandefjord kommune på vestsida og Verdens Ende i Tjøme på austsida. Det ligg fleire kjende øyar i Tønsbergfjorden: Hudø eller Hui, Veierland og Håøya er dei mest kjende. Der fjorden deler seg i to av Veierland heiter den austlege delen Tjømekjæla og den vestlege delen Vestkjæla.

Ytst i fjorden ligg to større friområdefor fritidsflåten, Stauper i Sandefjord kommune, og Lindholmen i Tjøme.

Delen av Tønsbergfjorden som ligg vest for Nøtterøy vert òg kalla Vestfjorden og den inste delen av fjorden, mellom Kanalen i Tønsberg, Tønsberghus og Jarlsberg travbane heiter Byfjorden.

Av større bukter og sidearmar i Tønsbergfjorden finn ein Melsombukta, Lahellefjorden, Barkevika, Bergekilen, Trubervika, Strandvika, Ertsvika

## Kjelder

* *Delar av denne artikkelen bygger på «[[:nb:Tønsbergfjorden|Tønsbergfjorden]]» frå , den .*
Lahellefjorden

**Lahellefjorden** er ein liten fjordarm i Tønsbergfjorden i Vestfold. Han strekker seg om lag 3 km frå innløpet mellom Nattholmen og øya Møyern og innover til Lahelle i Sandefjord kommune.
Vestfjorden ved Nøtterøy

:*For andre fjordar med same namn, sjå [[Vestfjorden]].*
----
**Vestfjorden** er den inste delen av Tønsbergfjorden som ligg mellom Færder kommune i aust og Sandefjord kommune i vest. Han strekkjer seg om lag 6 km nordover frå Trælsodden, som skil Vestfjorden frå Melsombukta, og nordover til Ramdal på Nøtterøy, der den vestlege enden av Kanalen i Tønsberg startar. Den inste delen av Tønsbergfjorden, det vesle bassenget nord for Vestfjorden, heiter Byfjorden.

## Kjelder
Mefjorden i Vestfold

**Mefjorden** er ein liten fjord i Sandefjord kommune. Han ligg mellom Østerøya og Vesterøya. Han strekker seg om lag 8 km frå Lyngholmane i sør til Kastetskogen i nord. Fjorden er forholdsvis smal, litt over 1 km ved innløpet og elles stort sett mellom 250 og 500 meter brei. Det ligg fleire holmar og skjer i fjorden og dei største av desse finn ein inst i fjorden der Storholmen er aller størst.
Mefjorden

**Mefjorden** er namnet på fleire fjordar i Noreg:

* Mefjorden på Magerøya i Nordkapp kommune. 
* Mefjorden på Sørøya i Hammerfest kommune. 
* Mefjorden på Senja i Berg kommune. 
* Mefjorden i Vestfold i Sandefjord kommune.
Sandefjordsfjorden

**Sandefjordsfjorden**, uoffisielt òg **Sandefjorden**, er ein fjord i Sandefjord kommune. Han ligg vest for Vesterøya og strekker seg om lag 10 km inn mot byen Sandefjord som ligg inst i fjorden, og som fjorden er kalla opp etter. 

Innløpet til fjorden er mellom Holtskjæra i aust og Kjerringholmane i vest, og i den ytre delen av fjorden grenser han til Larvik kommune i vest. 

Av viker og bukter i fjorden finn ein Folehavna, Håkarvika, Rørvika, Slottsvika og Korsvika. 

I 2006 var det ein diskusjon i byen om ein skulle kutte ned namnet til berre «Sandefjorden» då ein politikar syntest det vart litt «smør på flesk» med Sandefjordsfjorden. Men det vart ikkje byta namn og fjorden har framleis det opphavlege namnet sitt.

## Kjelder
Viksfjorden

**Viksfjorden** er ein liten fjordarm til Larviksfjorden i Larvik kommune. Han har innløp mellom Malmøya og Hummerberget ved Rekkevik og strekker seg om lag 7 km nordaustover forbi Vikerøya. Vikerøya deler Viksfjorden i to og den vestlege delen heiter Kolladjupet, medan den nordlege delen heiter Varillfjorden. Varillfjorden har ei lengd på om lag 2 km og på det smalaste er han berre om lag 50 meter brei mellom Vikerøya og fastlandet.
Larviksfjorden

**Larviksfjorden** er ein 7 km lang fjord som strekkjer seg frå linja Stavernodden fyr – Malmøya og inn til Larvik med Batteristranda heilt inst. Viksfjorden er ein 7 km lang sidefjord som strekkjer seg på nordsida av Malmøya og nordaustover mot Vikerøya. Langs vestsida av fjorden går den 5 km lange turstien «Fjordstien». 

Geologisk sett er Farrisvatnet ei fortsetjing av Larviksfjorden. Vatnet ligg 22 moh og er vel 20 km langt. Farriseidet er ein del av raet frå siste istid som har demd opp vatnet.

Numedalslågen som er den fjerde beste lakseelva i Noreg munnar ut i Larviksfjorden. Ho var tidlegare ei viktig fløtingselv og utskiping og produksjon av trelast har vore ei viktig næring i områda rundt Larviksfjorden, som t.d. Agnes. 

Farriselva er 900 meter lang og renn ut i Larviksfjorden. Elva og fjorden var viktige føresetnader det første sagbruket vart oppretta i 1539. Larviksfjorden og områda omkring er eit særs godt døme på korleis fjord og elvar saman skapt føresetnad for busetnad og utkomme i uminnelege tider. 

Både i seglskutetida og då dei første dampbåtane kom var òg dei ytre delane av fjorden viktige. Rundt 1750 vart det oppretta flåtestasjon i Stavern. Det første dampskipet i Noreg gjekk frå Stavern i 1827. I dag har Larvik daglege rutebåtsamband med Hirtshals i Danmark.

Langs fjorden er det ei rekkje fine badeplassar og sandstrender, som Hvittensand, Karistranda, Batteristranda, Rødbergstranda og Lillevikstranda. Det finst òg fleire gode hamneplassar for fritidsbåtar. 

## Kjelder

* *Denne artikkelen bygger på «[[:nb:Larviksfjorden|Larviksfjorden]]» frå , den .*
Ødegardsfjorden

**Ødegardsfjorden**,  **Ødegårdsfjorden**, er ein liten fjord i Larvik kommune i Vestfold. Han strekker seg ikkje meir enn i underkant av ein kilometer nordover frå Skagerrak og er meir for ei bukt å rekne. Vest for Ødegardsfjorden ligg Trafjorden og i aust ligg Naverfjorden.

## Kjelder
Naverfjorden

**Naverfjorden** er ein liten fjord i Larvik kommune i Vestfold. Han har innløp frå Skagerrak og strekker seg 2 km nordover. Tettstaden Anvik ligg på vestsida av fjorden. Det ligg fleire campingplassar langs Naverfjorden, mellom anna *Stretere camping*.
Trafjorden

**Trafjorden** er ein liten fjord i Larvik kommune i Vestfold. Fjorden er meir for ei smal bukt å rekne og er ikkje meir enn om lag 750 meter lang. Inst i fjorden ligg feriestaden «Kinnsbakken feriehjem». Kinnhalvøya ligg mellom Trafjorden og Hummarbakkfjorden i vest og utgjer eit naturreservat med svartorskog i tillegg til fleire lokalt utryddingstrua planteartar 

## Fotnotar
Hummarbakkfjorden

**Hummarbakkfjorden** er ein fjord i Larvik kommune i Vestfold. Han er kalla opp etter Hummarbakk som ligg på austsida av fjorden. Innløpet til Hummarbakkfjorden ligg mellom Kinnhalvøya med Trafjorden på andre sida og Varden. Fjorden er om lag 1,5 km lang og det ligg tre campingplasser langs strandlinja, ein heilt i botn og to langs vestsida.
Langangsfjorden

**Langangsfjorden** er ein fjord i Porsgrunn kommune i Telemark fylke. Han strekker seg 10&nbsp;km frå mellom Siktesøya og Håøya inn til tettstaden Langangen. Den største øya i fjorden er Bukkøya.

Vrangsund går på nordsida av Håøya og inn til Mørjefjorden i aust. På andre sida av Sikteøya ligg Langesundsfjorden, lenger nord grensar Langangsfjorden i Ormerfjorden.
Mørjefjorden

**Mørjefjorden** er ein fjord i innseglinga til Grenland, på grensa mellom kommunane Porsgrunn i Telemark fylke og Larvik i Vestfold fylke. Han er 4,5&nbsp;km lang, og strekkjer seg frå vestsida av Mølen i nærleiken av Helgeroa og inn til Sildevika ved Mørje. Håøya ligg på austsida av den ytre delen av fjorden. På andre sida av Håøya ligg Langangsfjorden. 

Etter Snorre sine forteljingar kan det sjå ut som det var her Olav den heilage i det store sjøslaget ved Nesjar sigra over Svein Håkonsson Ladejarl palmesøndag i 1016.

## Kjelder

**Denne artikkelen bygger på «[[:nb:Mørjefjorden|Mørjefjorden]]» frå ,  den  22. februar 2008.*
Ormerfjorden

**Ormerfjorden** eller **Ormefjorden** er ein liten fjord i Porsgrunn kommune i Telemark fylke. Han er om lag 5 km lang og har innløp frå Langangsfjorden, som går nordover parallelt til Ormerfjorden. I vest har Ormerfjorden samband til Eidangerfjorden via Ulesund og Løvøysundet.

Den største øya i denne fjorden er Løvøya, som er skilt frå Sandøya av det smale Løvøysundet.

## Kjelder

* *Denne artikkelen bygger på «[[:nb:Ormefjorden|Ormefjorden]]» frå , den  22. februar 2008.*
Langesundsfjorden

**Langesundsfjorden** eller **Breviksfjorden** er eit fjordstykke mellom øyane Sandøya, Bjørkøya og Siktesøya i Porsgrunn kommune og fastlandet i Bamble kommune, begge i Telemark fylke. Fjordstykket strekkjer seg om lag 5 km frå sundet *Langesund* og inn til Brevik, der han deler seg i Frierfjorden og Eidangerfjorden. I mellomalderen var namnet på denne fjorden **Grenmarr**, etter folkeslaget *grœnir* ‘grener’, som heldt til her i *Grenland / Grœnland*, og *marr,* som er norrønt for hav eller sjø. Seinare, til langt ut på 1700-talet, vart heile strekninga frå Langesundgapet og opp til Skien kalla «Langesundfjorden».

## Kjelder

**Denne artikkelen bygger på «[[:nb:Breviksfjorden|Breviksfjorden]]» frå , den 22. februar 2008.*
Frierfjorden

**Frierfjorden** er den lengste fjorden i Telemark fylke. Han ligg i Grenland, har innløp mellom Brevik og Stathelle og strekkjer seg 15 km inn til munningen av Porsgrunnselva. Ved munningen av Porsgrunnselva strekkjer Gunnekleivfjorden seg søraustover på nordsida av Herøya. Lenger vest går ein annan fjordarm kalla Vollsfjorden seg vestover mot Rambekk. Namnet «Frier» kjem truleg frå norrønt språk og tyder 'den vakre'.

Innløpet, kalla «Strømmen» eller «Breviksstrømmen», er om lag 300&nbsp;m breitt og vert kryssa av Breviksbrua. Litt lenger inne vert fjorden kryssa av av den nyare Grenlandsbrua (E18), som er den høgaste skråkabelbrua i Noreg. 

Frierfjorden har stor skipstrafikk, mellom anna til Rafnes i Bamble kommune, Norsk Hydro i Porsgrunn kommune og, fram til nedlegginga i 2006, til Union i Skien.

Tidlegare var magnesiumfabrikken på Herøya ein av dei største punktkjeldene i verda for utslepp av dioksin, noko som førte til kraftig forureining av Frierfjorden. Hydro sin magnesiumfabrikk på Herøya slapp i perioden fram til 1990 ut like mykje dioksin som samtlege kjelder i heile Sverige.

## Kjelder

**Denne artikkelen bygger på «[[:nb:Frierfjorden|Frierfjorden]]» frå ,  den 22. februar 2008.*
Vollsfjorden

**Vollsfjorden** er ein liten fjordarm av Frierfjorden mellom Skien kommune i nord og Bamble kommune i sør. Fjorden strekkjer seg 3 km inn frå innløpet mellom Flakvarp i Skien og Herre i Bamble og innover mot Rambekk og Vold. Den største øya i fjorden heiter Langøy.
Eidangerfjorden

**Eidangerfjorden** er ein fjord i Porsgrunn kommune i Telemark fylke. Han er 6&nbsp;km lang, og strekkjer seg frå mellom Brevik og Sandøya, inn i Eidanger, til Nystrand. Den største øya er Kattøya inst i fjorden, ved camping- og badeplassen Olavsberget. Ved Nystrand ligg òg den landfaste Kotøya, som høyrer til «løpedronninga» Ingrid Kristiansen.

På austsida av fjorden finst fleire kommunale badeplassar, m.a. Seivall, Brønnstadbukta og Røra (Skien kommune).
Ytst i fjorden, ved Brevik, finst utskipingshamn for sementfabrikken Norcem. Lenger inne, på vestsida, ligg tettstaden Heistad med Heistadstranda, og fleire mindre friområde.

## Kjelder

* *Denne artikkelen bygger på «[[:nb:Eidangerfjorden|Eidangerfjorden]]» frå , den .*
Gunnekleivfjorden

**Gunnekleivfjorden** er ein liten fjordarm av Frierfjorden i Porsgrunn kommune i Telemark. Vestsida av fjorden består av den opphavlege halvøya Herøya, med Norsk Hydro sitt fabrikkanlegg, medan austsida høyrer til Skrapekleiv, ein del av bydelen Herøya i Porsgrunn. Fjorden har ei lengd på om lag 2 km. 

Det naturlege innløpet til Gunnekleivfjorden er mot nord, der Porsgrunnselva munnar ut i Frierfjorden, men for lystbåttrafikken blei det i 1954 bygd ein kanal sør i fjorden, Herøyakanalen, som munnar ut nedanfor fabrikkanlegga i Frierfjorden gjennom ein tunnel.

## Kjelder

* *Denne artikkelen bygger på «[[:nb:Gunneklevfjorden|Gunneklevfjorden]]» frå , den 22. februar 2008.*
Rognsfjorden

**Rognsfjorden** er ein fjord i Bamble kommune i Telemark. Fjorden ligg vest i Langesundsbukta, ytst i innseglinga til Grenland. Han strekkjer seg om lag 3 km frå Langsundtangen og inn til Rognstranda. 

Frå Rognsfjorden strekkjer Åbyfjorden seg vestover mot munningen til Åbyelva. 

Inst i Rognsfjorden finst ein større campingplass, elles består området rundt fjorden stort sett av fritidsbustader.

## Kjelder

**Delar av denne artikkelen bygger på «[[:nb:Rognsfjorden|Rognsfjorden]]» frå ,  den .*
Åbyfjorden

**Åbyfjorden** er ein liten fjord i Bamble kommune i Telemark. Han er om lag 3 km lang og har innløp frå den større Rognsfjorden som ligg ytst i Langesundsbukta. Åbyfjorden strekkjer seg inn til Åbyelva ved Åby, og den største øya i denne vesle fjorden er Skokleøya. Vinjestranda ligg òg inne i fjorden. 

Ytst på nordsida av fjorden ligg eit av Norsk Hydro sine største hytteområde; «Hydrostranda».

## Kjelder

**Delar av denne artikkelen bygger på «[[:nb:Åbyfjorden|Åbyfjorden]]» frå ,  den 22. februar 2008.*
Brevikstrandfjorden

**Brevikstrandfjorden** er ein liten fjord i Bamble kommune. Han strekkjer seg 2 km frå Lilleatlanteren ved øya Kråka og nordover mot Brevikstranda, som har gjeve namn til fjorden.

## Kjelder
Melbyfjorden

**Melbyfjorden** er ein liten fjord i Bamble kommune i Telemark. Han strekkjer seg litt over 2 km frå Lilleatlanteren ved innløpet til Brevikstrandfjorden og sørvestover mot Kjønnøya. Melby, som har gjeve namn til fjorden, ligg på fastlandet like nord for fjorden. På andre sida av Kjønnøya ligg Trosbyfjorden. 

Havneholmane ligg i Melbyfjorden og er ein del av Skjergardsparken i Bamble. Her ligg det fleire forankringsstader for småbåtar.
Trosbyfjorden

**Trosbyfjorden** er ein liten fjord heilt sør i Bamble kommune. Han strekkjer seg litt over 2 km frå innløpet mellom Kjønnøya og Rødlandet på fastlandet og inn til Trosby. 

I vestlege delar av fjorden ligg Sandvika og Sekkekilen. Her låg det truleg ei kaparhamn (sjørøvarhamn) for norske kaparskip under napoleonskrigane på byrjinga av 1800-talet. På denne tida var Danmark-Noreg alliert med Frankrike og svenske og britiske skip hadde danna blokkader langs norskekysten. Rike familiar finansierte då bygging av norske kaparskip for å gå til åtak på svenske og britiske handelsskip i Skagerrak og Nordsjøen. Hamna i Trosbyfjorden hadde trestokkar under vassoverflata for å hindre fiendtlege skip i nå inn i fjorden.

## Fotnotar
Eksefjorden

**Eksefjorden** er ein fjord langs grensa mellom kommunane Bamble og Kragerø i Telemark. Fjorden strekk 6 km frå Mosholmen og Askholmane og austover nord for Langøy. I vest går Eksefjorden over i Fossingfjorden. 

## Kjelder
Fossingfjorden

**Fossingfjorden** er ein fjord i kommunane Bamble og Kragerø i Telemark. Han har innløp frå Eksefjorden og 3 km innover mot Fossing. Om lag halvvegs i fjorden går ein arm sørover på vestsida av halvøya Stavnes, som er eit naturreservat.
Penza oblast

**Penza oblast** er ein provins i Russland og eit av føderasjonssubjekta i den russiske føderasjonen. Hovudstaden er Penza, arealet er 43&nbsp;200 km² og innbyggjartalet er 1 290 898 (2021).

## Demografi
Den einaste store byen er Penza med 517&nbsp;300 ibuarar.

Det store fleirtalet av folket er etniske russarar. Ved folketeljinga i 2010 var den etniske samansetjinga:
* Russarar: 84,1 %
* Tatarar: 6,2 %
* Mordvinar: 4,0 %

## Merknader

## Kjelder

## Bakgrunnsstoff

*
Kjøpmannsfjorden

**Kjøpmannsfjorden** er ein fjord i Kragerø kommune mellom øyane Gumøy og Langøy i aust og Bærøy og Borteid. Fjorden har ei lengd på litt meir enn 4 km frå Sauøya i sør til Halsekilen i nord. Halsekilen går vestover mot Eksefjorden.